<classify> DHAMIRA ya Rais wa Jamhuri wa Kidemokrasia ya Kongo DRC, Felix Tshisekedi ya kutaka kuiona nchi yake inakuwa mwanachama wa Jumuiya ya Afrika Mashariki EAC, imetajwa itakuwa na manufaa zaidi ya kiuchumi miongoni mwa nchi wanachama.Kwa sasa, EAC inaundwa na nchi za Tanzania, Kenya, Uganda, Rwanda, Burundi na Sudan Kusini. Somalia imewasilisha ombi la kutaka kuwa mwanachama, lakini sekretarieti haijaridhia ikiwataka kufuata taratibu zaidi zitakazowapa hadhi ya uanachama.Na endapo itakubaliwa katika siku za usoni, Somalia itakuwa nchi ya saba ndani ya EAC na itachangia kwa kiasi kikubwa nguvu ya kiuchumi, kwani jumuiya itaweza kufikisha idadi ya watu milioni 190. Aidha, DRC ina wakazi zaidi ya milioni 80, hivyo nao wakifanikiwa, watazidi kuifanya jumuiya yenye nguvu kubwa mno.Tshisekedi aliyeingia madarakani hivi karibuni kuchukua nafasi ya Joseph Kabila aliyemaliza muda wake, alitangaza kiu yake ya kujiunga EAC hivi karibuni alipokutana na kuzungumza na Rais wa Kenya, Uhuru Kenyatta jijini Nairobi.Alisema EAC ni ngome yenye nguvu kubwa kiuchumi, hivyo anaamini kama DRC ikikubaliwa kujiunga na jumuiya hiyo, nchi yake itanufaika na kutanua wigo wa kibiashara na kiuchumi na nchi za Afrika Mashariki. Aidha, alisema nchi za EAC nazo zitanufaika kutokana na kuongezeka kwa soko, hasa upande wa mashariki kwa DRC kutokana na nchi hiyo yenye utajiri mkubwa madini kuwa na takribani watu milioni 85 ambao ni sawa na asilimia 1.12 ya watu wote duniani. Inashika nafasi ya 16 kwa idadi ya watu duniani.Katika ziara hiyo, viongozi hao wakuu wa DRC na Kenya walikubaliana kuimarisha ushirikiano uliopo, huku Kenyatta akikubali kutoa mafunzo wa watumishi wa umma wa Kongo. Wakizungumzia faida za DRC kujiunga katika jumuiya hiyo, Katibu Mtendaji wa Kamisheni ya Kiswahili ya Afrika Mashariki EAKC, Profesa Kenneth Simala alisema hilo ni jambo jema, kwani itasaidia kutangaza biashara ya Lugha ya Kiswahili.Alisema Kigwana kutoka DRC ni lahaja iliyopo katika Kiswahili, hivyo kuwa na watu wengi wanaozungumza lugha hiyo ambao wanashirikiana katika nyanja mbalimbali itasaidia kuongeza idadi ya wanaozungumza lugha hiyo EAC. Alisema DRC ni kiungo kikuu Afrika kwa kuunganisha Afrika Mashariki, Magharibi na hata Kusini huku ikiwa na utajiri wa rasilimali mbalimbali, hivyo kunufaisha EAC katika biashara huku kwa kutumia utajiri wao wa kuimba watasaidia Kiswahili kuenea duniani.Lakini Kiswahili itakuwa kiunganishi kwa kuwa lugha ya biashara katika bandari za Dar es Salaam na Mombasa wanaohudumia nchi hiyo hususani mashariki mwa nchi hiyo madereva, wafanyabiashara hivyo kuongeza tija katika ufanyaji biashara na mwingiliano wa watu,alisema. Mwenyekiti wa Wabunge wa Tanzania katika Bunge la Afrika Mashariki EALA, Dk Abdallah Makame alisema DRC kujiunga EAC kutakuwa na maslahi mapana hususan Tanzania ambayo idadi kubwa ya mizigo inayokwenda Kongo Mashariki inapitia bandari ya Dar es Salaam.Alisema, nchi nyingi zina ushirikiano kwa namna mbalimbali, lakini RDC wakiingia watakuwa wameingia jumla kwa kusogea karibu katika kutoa huduma. Alitaka wananchi kutokuwa na wasiwasi wa suala la usalama, kwani Somalia pia inayotaka kujiunga ina changamoto hizo na hata Sudan Kusini na nyinginezo, hivyo kinachohitajika ni kushirikiana kumaliza matatizo yaliyopo.Alisema kujiunga EAC itafanya kuongeza soko la bidhaa za jumuiya kwani kwa sasa kuna watu takribani milioni 170 hivyo wataongezeka na kuwa zaidi ya 200 hivyo kuwa na soko kubwa na kutaka watanzania kujipanga kutumia fursa hizo vizuri. Awali, katika ziara hiyo nchini Kenya, Rais Uhuru alitaka kuwepo na ushirikiano zaidi wa kibiashara ili kukuza uchumi wa nchi hizo na kutaka kutumia zaidi bandari ya Mombasa kwa ajili ya mashariki mwa nchi hiyo katika Goma na Lubumbashi.Rais Kenyatta alisema nchi yake itasaidia katika kuwajengea uwezo DRC kwenye masuala ya utawala bora kwa kutoa fursa za mafunzo kwa watumishi wa umma kusoma katika taasisi za mafunzo Kenya ili kusaidia watunga sera nchini humo kutengeneza sera nzuri zitakazosaidia nchi hiyo inapata maendeleo na kutoa huduma kwa wananchi wake. Kenyatta aliwahakikishia DRC kusaidia katika kuimarisha utulivu wa kisiasa Benki ya Dunia WB inaeleza kuwa nusu ya watu wa DRC wanaishi katika miji mikubwa ya Brazzaville na Pointe-Noire.  <topic>: KITAIFA 